b'\n_START_ARTICLE_\nVesa Kuokkala\n_START_SECTION_\nUrheilu-ura\n_START_PARAGRAPH_\nTampereen NMKY:n kasvatti Kuokkala kuului Pyrbasketin kokoonpanoon kaksi kautta vuosina 2002\xe2\x80\x932004. Ensimm\xc3\xa4isell\xc3\xa4 kaudellaan 2002\xe2\x80\x932003 h\xc3\xa4n kuului Pyrbasketin kokoonpanoon 19 ottelussa, joissa p\xc3\xa4\xc3\xa4si kent\xc3\xa4lle kerran, 20. marraskuuta 2002 h\xc3\xa4vityss\xc3\xa4 ottelussa \xc3\x84\xc3\xa4nekosken Huimaa vastaan. Ensiensiintymisess\xc3\xa4\xc3\xa4n p\xc3\xa4\xc3\xa4sarjatasolla Kuokkala pelasi tasan minuutin ilman tilastomerkint\xc3\xb6j\xc3\xa4. Pyrbasket ei selviytynyt kyseisell\xc3\xa4 kaudella pudotuspeleihin sijoituttuaan 14 joukkueen sarjassa 12:nneksi._NEWLINE_Kaudella 2003\xe2\x80\x932004 Kuokkala kuului Pyrbasketin kokoonpanoon 12 ottelussa. Kent\xc3\xa4lle h\xc3\xa4n p\xc3\xa4\xc3\xa4si 29. lokakuuta 2003 vierasottelussa Namika Lahtea vastaan. Pyrbasketin selv\xc3\xa4\xc3\xa4n tappioon p\xc3\xa4\xc3\xa4ttyneess\xc3\xa4 ottelussa Kuokkala heitti tasan kuudessa minuutissa kerran ohi kahden ja kolmen pisteen heitot, otti yhden puolustusp\xc3\xa4\xc3\xa4n levypallon ja riiston sek\xc3\xa4 teki kolme virhett\xc3\xa4. Pyrint\xc3\xb6 paransi runkosarjassa edelliskauden sijoitustaan oltuaan yhdeks\xc3\xa4s 14 joukkueen sarjassa mutta karsiutui ensimm\xc3\xa4isen\xc3\xa4 joukkueena pudotuspeleist\xc3\xa4.\n_START_SECTION_\nUra markkinoinnissa\n_START_PARAGRAPH_\nKuokkala ty\xc3\xb6skenteli Pyrinn\xc3\xb6n miesten koripallon edustusjoukkueen markkinointip\xc3\xa4\xc3\xa4llikk\xc3\xb6n\xc3\xa4 kuuden vuoden ajan. H\xc3\xa4n on koulutukseltaan tradenomi ja kauppatieteiden maisteri. Kuokkala asuu Helsingiss\xc3\xa4.'